**Lyse AS** er et norsk industrikonsern med virksomhet innen energi, infrastruktur og telekommunikasjon. Konsernet eies av 14 kommuner i Sør-Rogaland og har sin hovedvirksomhet på Jæren. Røttene til Lyse går tilbake til etableringen av de første elektrisitetsverkene på starten av 1900-tallet som ble motoren i industrialisering og modernisering av Norge. Tilgangen på kraft og styring av sektoren sto fast frem mot 1990-tallet. I 1947 ble selskapet Lyse Kraft DA etablert med formål om å bygge ut vannkraftressursene i Lysebotn. Navnet Lyse er inspirert av Lyseelva i Lysebotn.

Dagens konsern ble til 17. juni 1998 med en fusjon av flere energiselskaper i Sør- Rogaland. Energiselskapene som fusjonerte var Stavanger Energi, Lyse Kraft, Ryfylke Energi, Sola Energi, Sandnes Energi, Time Energi og Maudal Kraftlag DA. 

Hovedkontoret til konsernet er på Mariero i Stavanger. Ved Høyland i Sandnes har Lyse Elnett sitt hovedkontor.

Selskaper i Lyse-konsernet
--------------------------

Konsernet består av en rekke heleide datterselskaper. De er Lyse Produksjon AS, Smartly AS, Lyse Elnett AS, Lyse Dialog AS, Lyse Lux AS, Lyse Neo AS, Lyse Fiber AS, Lyse Fiberinvest AS, Altibox AS, Altibox Danmark AS, og Signal Bredbånd AS. I tillegg har Lyse-konsernet eierandeler i Lyse Kraft DA, Sira Kvina Kraftselskap DA, Viken Fiber AS, Nordvest Fiber AS, Istad Fiber AS, Bergen Fiber AS, Altifiber AS og Nimbus Direct AS.

**Lyse AS** er moderselskapet i industrikonsernet med virksomhet innen energi, telekommunikasjon og infrastruktur. Selskapet har vært operativt siden 1. januar 1999 etter en fusjon den 17. juni 1998 mellom energiselskapene i kommunene Stavanger, Sandnes, Sola og Time og energiselskapene Ryfylke Energi og Lyse Kraft.

### Altibox AS

Altibox AS er et datterselskap i Lyse-konsernet. Selskapets forretningskontor er i Stavanger. Altibox utvikler, leverer og drifter infrastruktur og underholdnings- og telekommunikasjonstjenester til Lyse og nærmere 40 øvrige partnere i Norge og Danmark under merkevaren Altibox. 

### Altibox Danmark AS

I 2008 kjøpte Lyse stamnettet og de 9.000 kundene til MidtVest Bredbånd og etablerte Altibox Danmark. Selskapets hovedkontor har siden da vært lokalisert i byen Skanderborg, som ligger 15 kilometer sørvest for Århus.

### Smartly AS

Smartly ble stiftet 1. januar 2013 under navnet Lyse Smart AS. Selskapets forretningskontor er i Stavanger. Smartly er et datterselskap og en merkevare i Lyse-konsernet. Selskapet utvikler og leverer energiløsninger for hjem, boligselskap, bedrifter og privatkunder. 

### Lyse Fiber AS

Lyse Fiber leverer Altibox-produkter til privat- og bedriftskunder i Sør-Rogaland. 

### Lyse Dialog AS

Lyse Dialog AS er et datterselskap i Lyse-konsernet som innehar avtaler med kunder. Lyse Dialog er lokalisert i Stavanger (Mariero og Jørpeland) og i Porsgrunn. 

### Lyse Produksjon

Lyse produksjon er et holdingsselskap som eier Lyse konsernets aksjer i Lyse Kraft DA og Jørpeland kraft AS

#### Lyse Kraft DA

Lyse Kraft er eier av Lyses kraftverk i Sør-Rogaland og Røldal Suldal Kraftverkene (RSK), i alt 20 kraftverk.

Kraftverk som er heleid av Lyse
-------------------------------

* Breiava kraftverk (Hjelmeland)
* Bærheim varmekraftverk (Sandnes)
* Flørli kraftverk (Sandnes)
* Hauskje kraftverk (Hjelmeland)
* Hetland kraftverk (Hå)
* Lysebotn kraftverk (Sandnes)
* Lysebotn II kraftverk (Sandnes)
* Maudal kraftverk (Gjesdal)
* Oltedal kraftverk (Gjesdal)
* Oltesvik kraftverk (Gjesdal)
* Sviland kraftverk (Sandnes)
* Tjodan kraftverk (Forsand)

Kraftverk som er deleid av Lyse
-------------------------------

* Jørpeland Kraft
* Sira-Kvina Kraftselskap
* Ulla-Førreverkene
* Suldal 1 Kraftverk
* Suldal 2 Kraftverk
* Røldal Kraftverk
* Novle Kraftverk
* Kvanndalen Kraftverk
* Middyr Kraftverk
* Svandalsflona Kraftverk
* Vasstøl Kraftverk
* Midtlæger Kraftverk

Litteratur
----------

* Nerheim, Gunnar (1997): *Ingen skal fryse med kraft fra Lyse*, Lyse kraft AS, Sandnes.

Referanser
----------

1. ↑   www.proff.no, besøkt 8. september 2019[Hentet fra Wikidata]
2. ↑   icegroup.com[Hentet fra Wikidata]
3. ↑  .
4. ↑  «Våre selskaper - Lyse Konsern». *www.lysekonsern.no* **(norsk)**. Besøkt 29. april 2021.
5. ↑  Publisert: 01.01.2021. «Lyse og Hydro fullfører vannkraftavtale - Lyse Konsern». *www.lysekonsern.no* **(norsk)**. Besøkt 29. april 2021.

Eksterne lenker
---------------

* Offisielt nettsted Rediger på Wikidata
* Altibox
* Smartly

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |